Αξιολόγηση περιβαλλοντικών επιπτώσεων εναλλακτικών αναπτυξιακών σεναρίων για την παράκτια ζώνη του Στρυμονικού Κόλπου, στο πλαίσιο της ολοκληρωμένης διαχείρισης της, με τη βοήθεια πολυκριτηριακής ανάλυσης και εφαρμογής της μεθόδου της Αναλυτικής Ιεραρχικής Προσέγγισης
Creators: name: Γιαννακοπούλου, Ελισάβετ-Σοφία A.
Publisher: name: Aristotle University of Thessaloniki
Year: 2018
Subjects: Πολυκριτηριακή ανάλυση
Αναλυτική Ιεραρχική Διαδικασία
Ολοκληρωμένη διαχείριση παράκτιας ζώνης
Στρυμονικός κόλπος
Multicriteria analysis
Analytical Hierarchical Process
Integrated coastal zone management
Strymonikos gulf

description: Σκοπός της διατριβής ήταν η μελέτη της αειφορικής διαχείρισης παράκτιας ζώνης και πιο συγκεκριμένα του Στρυμονικού κόλπου και η εφαρμογή της πολυκριτηριακής μεθόδου της Αναλυτικής Ιεραρχικής Διαδικασίας μέσω μιας εφαρμογής που σχεδιάστηκε στην γλώσσα προγραμματισμού C# (sharp). Στα πλαίσια της παρούσας διατριβής προτείνεται ένα μεθοδολογικό πλαίσιο για την αξιολόγηση των διαχειριστικών σεναρίων, στα πλαίσια της αειφορικής διαχείρισης παράκτιων ζωνών. Έτσι, παρουσιάζονται τρία εναλλακτικά διαχειριστικά σενάρια για την υπό εξέταση περιοχή που είναι η παράκτια ζώνη του Στρυμονικού κόλπου. Τα προτεινόμενα σενάρια είναι υποθετικά και στηρίζονται στις επιτρεπόμενες χρήσεις των Γ.Π.Σ./Σ.Χ.Ο.Ο.Α.Π. των δήμων. Το πρώτο δίνει έμφαση στη οικονομική ανάπτυξη, το δεύτερο στην ανάπτυξη με σεβασμό στο περιβάλλον και το τρίτο αποτελεί συνδυασμό των δύο παραπάνω σεναρίων. Η επιλογή της καταλληλότερης εναλλακτικής πρότασης έγινε με τη βοήθεια της πολυκριτηριακής ανάλυσης. Πιο συγκεκριμένα, εφαρμόστηκε η μέθοδος της Αναλυτικής Ιεραρχικής Διαδικασίας, έτσι ώστε οι προτεινόμενες εναλλακτικές λύσεις να εκτιμηθούν και να κατηγοριοποιηθούν χρησιμοποιώντας οικονομικά, περιβαλλοντικά και κοινωνικά κριτήρια, έτσι ώστε να συνεισφέρουν θετικά στη αειφορική διαχείριση της παράκτιας ζώνης. Για την εφαρμογή της προτεινόμενης πολυκριτηριακής μεθόδου σχεδιάστηκε ένα πρόγραμμα σε γλώσσα προγραμματισμού C# (sharp). Σκοπός του προγράμματος είναι η ευκολότερη και πιο γρήγορη εφαρμογή της μεθόδου της Αναλυτικής Ιεραρχικής Διαδικασίας, για την επιλογή του καταλληλότερου εναλλακτικού σεναρίου, βοηθώντας με αυτό τον τρόπο τους λήπτες αποφάσεων στην κατασκευή ενός διαχειριστικού σχεδίου παράκτιας ζώνης. Το καταλληλότερο εναλλακτικό σενάριο είναι το τρίτο, το οποίο είναι ένας συνδυασμός των άλλων δύο σεναρίων, με «ελαφριά» ανάπτυξη του τουρισμού και της βιομηχανίας και με προώθηση της οργανικής παραγωγής όσον αφορά τον δευτερογενή τομέα. Συμπεραίνεται, ότι η μέθοδος που παρουσιάστηκε και το πρόγραμμα που κατασκευάστηκε για την εφαρμογή της, με την απλότητα και την σαφήνεια της, καθώς και με τις πολλές δυνατότητες που προσφέρει στον χρήστη, αποτελεί ένα πολύτιμο εργαλείο για τη επιλογή μιας «καλής» απόφασης και μπορεί να χρησιμοποιηθεί αποτελεσματικά για τους σκοπούς της αειφορικής διαχείρισης παράκτιας ζώνης.
description: The aim of the present thesis was the study of sustainable coastal zone management and more specifically of Strymonikos gulf and the implementation of the multicriteria method AHP through an application designed by the programming language C# (sharp). Within the context of the present thesis a proposed methodological approach for management plans evaluation, in the context of sustainable coastal zone management, is described. Therefore, three alternative management scenarios for the examined area of the coastal zone of Strymonikos gulf, are presented. The proposed scenarios are hypothetical and they are based on proposed by General Local Plans land use patterns for each municipality. The first one emphasizes on the economic development, the second on the development with respect to the environment and the third one is a combination of the other two. The selection of the prevailing alternative proposal is made through the process of multi-criteria analysis. More specifically, the method of Analytical Hierarchical Process is applied, so that the suggested alternative solutions are estimated and classified by using economic, ecological and social criteria, in order to contribute positively to coastal zone integrated management towards sustainability. For the implementation of the suggested multicriteria method, within the context of coastal zone sustainable development, a program in programming language C # (sharp) was designed. The target of the program was the easiest and faster implementation of the AHP method, for the selection of the prevailing alternative scenario, helping the decision makers to form a coastal zone management plan. The most applicable alternative scenario is the third one, which is a combination of the other two scenarios, with ‘light’ development of tourism and industry and promotion of the primary economic sector with emphasis on organic production. It is concluded that the method presented and the application designed for its application, with its simplicity and its explicitness, and also with the many possibilities that offers to the user, is a valuable tool for a “good” decision making process and can be efficiently used for the purposes of sustainable coastal zone management.